CELEX: 62014CB0152
Language: lv
Date: 2014-09-04 00:00:00
Title: Lieta C-152/14: Tiesas (astotā palāta) 2014. gada 4. septembra rīkojums ( Consiglio di Stato (Itālija) lūgums sniegt prejudiciālu nolēmumu) – Autorità per l'energia elettrica e il gas / Antonella Bertazzi  u.c. Lūgums sniegt prejudiciālu nolēmumu — Tiesas Reglamenta 99. pants — Sociālā politika — Direktīva 1999/70/EK — UNICE, CEEP un EAK noslēgtais pamatnolīgums par darbu uz noteiktu laiku — 4. klauzula — Uz noteiktu laiku noslēgtie darba līgumi publiskajā sektorā — Stabilizācijas procedūra — Uz noteiktu laiku nodarbinātu darba ņēmēju pieņemšana darbā par valsts ierēdņiem bez atklāta konkursa — Darba stāža noteikšana — Darba līgumu uz noteiktu laiku ietvaros veikta dienesta laikposmu pilnīga neņemšana vērā — Nediskriminācijas princips

17.11.2014   
            
            
               LV
            
            
               Eiropas Savienības Oficiālais Vēstnesis
            
            
               C 409/26
            
         Tiesas (astotā palāta) 2014. gada 4. septembra rīkojums (Consiglio di Stato (Itālija) lūgums sniegt prejudiciālu nolēmumu) – Autorità per l'energia elettrica e il gas/Antonella Bertazzi u.c.
   (Lieta C-152/14) (1)
   
   (Lūgums sniegt prejudiciālu nolēmumu - Tiesas Reglamenta 99. pants - Sociālā politika - Direktīva 1999/70/EK - UNICE, CEEP un EAK noslēgtais pamatnolīgums par darbu uz noteiktu laiku - 4. klauzula - Uz noteiktu laiku noslēgtie darba līgumi publiskajā sektorā - Stabilizācijas procedūra - Uz noteiktu laiku nodarbinātu darba ņēmēju pieņemšana darbā par valsts ierēdņiem bez atklāta konkursa - Darba stāža noteikšana - Darba līgumu uz noteiktu laiku ietvaros veikta dienesta laikposmu pilnīga neņemšana vērā - Nediskriminācijas princips)
   2014/C 409/38
   Tiesvedības valoda – itāļu
   
      Iesniedzējtiesa
   
   
      Consiglio di Stato
   
   
      Pamatlietas puses
   
   
      Prasītāja: Autorità per l'energia elettrica e il gas
   
   
      Atbildētāji: Antonella Bertazzi, Annalise Colombo, Maria Valeria Contin, Angela Filippina Marasco, Guido Guissani, Lucia Lizzi, Fortuna Peranio
   
   
      Rezolutīvā daļa:
   
   
               1)
            
            
               1999. gada 18. martā noslēgtā Pamatnolīguma par darbu uz noteiktu laiku, kas ir ietverts Padomes 1999. gada 28. jūnija Direktīvas 1999/70/EK par UNICE, CEEP un EAK noslēgto pamatnolīgumu par darbu uz noteiktu laiku pielikumā, 4. klauzula ir jāinterpretē tādējādi, ka tā nepieļauj tādu valsts tiesisko regulējumu, kāds ir pamatlietā, saskaņā ar kuru pilnībā netiek ņemts vērā darbinieka nostrādātais darba stāžs valsts iestādē saskaņā ar darba līgumiem uz noteiktu laiku, šai pašai iestādei šo personu pieņemot darbā uz nenoteiktu laiku civildienesta ierēdņa amatā saskaņā ar īpašu stabilizācijas darba attiecībās procedūru, ja pienākumi, kas veikti atbilstoši darba līgumiem uz noteikti laiku sakrīt ar šīs iestādes šai kategorijai piederoša civildienesta ierēdņa veicamajiem pienākumiem, ja vien šāda izslēgšana nav attaisnota ar “objektīviem iemesliem” šīs klauzulas 1. un/vai 4. punkta izpratnē, kas ir jāpārbauda iesniedzējtiesai. Tikai tas, ka darbinieks uz noteiktu laiku šos darba posmus ir nostrādājis, pamatojoties uz darba līgumu vai darba tiesiskām attiecībām uz noteiktu laiku, nav šāds objektīvs iemesls;
            
         
               2)
            
            
               mērķis novērst atgriezeniskās diskriminācijas rašanos attiecībā pret civildienesta ierēdņiem, kas ir pieņemti darbā pēc nokārtota vispārējā konkursa, nevar būt “objektīvs iemesls” Pamatnolīguma 4. klauzulas 1. un/vai 4. punkta izpratnē, ja – kā pamatlietā – aplūkojamais tiesiskais regulējums pilnībā jebkuros apstākļos izslēdz to, ka varētu ņemt vērā darbinieku nostrādātos laikposmus atbilstoši darba līgumiem uz noteiktu laiku, lai noteiktu viņu darba stāžu, tos pieņemot darbā uz nenoteiktu laiku, un tātad arī viņu atalgojuma līmeni.
            
         
      (1)  OV C 194, 24.6.2014.